Isner – Mahut (Wimbledon 2010)

Na Wimbledonu 2010, u muškom singlu, američki teniser John Isner (tada 23. na ATP-listi) pobijedio je Francuza Nicolasa Mahuta u najdužem meču u historiji, mjereno i po vremenu trajanja i po broju gemova. Nakon 11 sati i pet minuta igre u tri dana meč je završen rezultatom: 6–4, 3–6, 6–7(7), 7–6(3), 70–68.

Meč je počeo u 18:18 po britanskom ljetnom vremenu, u utorak, 22. juna, da bi zbog mraka bio prekinut u 21:07. Nastavljen je u srijedu u 14:05, a rekord je već postignut u 17:45. Ponovo se smračilo, pa je meč prekinut u 21:13, pri rezultatu 59-59. Meč je nastavljen u četvrtak u 15:40 i nakon više od osam sati borbe završen pobjedom Isnera.

 Rekordi 
U ovom meču postavljeno je najmanje 11 teniskih rekorda:
 najduži meč (11 sati i pet minuta);
 najduži set (peti set trajao je osam sati i 11 minuta); sam ovaj set srušio bi prethodni rekord za najduži meč;
 najduže igranje u jednom meču u jednom danu (drugog dana igrali su sedam sati i četiri minute); sam ovaj dio petog seta srušio bi prethodni rekord za najduži meč;
 najviše gemova u setu (138 u petom);
 najviše gemova u meču (183);
 najviše asova u meču od jednog igrača (Isner: 113);
 ukupan broj asova u meču (Mahutova 103 asa, što je drugi najviši broj asova jednog igrača u jednom meču, dovela su ukupan broj na 216);
 broj uzastopno sačuvanih servis-gemova u jednom meču (168: po 84 i Isner i Mahut);
 najviše gemova koje je osvojio i pobjednik (92) i poraženi (91) u jednom meču;
 najviše osvojenih poena u jednom meču (Mahut 502, Isner 478).Wimbledon Official Website Match Statistics United States Tennis Association. 2010 Year in Review: By The Numbers .
 najviše poena u jednom meču (980).

 Statistika 
 Sa zvaničnog sajta Wimbledona

 Isner Statistika Mahut361 od 491 = 73,5% Prvi servis % 328 od 489 = 67,1%10 Duple servis-greške 21 52 Neprisiljene greške39 292 od 361 = 80,9% Osvojeni poeni na prvi servis284 od 328 = 86,6%82 od 130 = 63,1% Osvojeni poeni na drugi servis 101 od 161 = 62,7%246 Direktni poeni 244 104 od 489 = 21,3% Poeni na protivnikov servis117 od 491 = 23,8% 2 od 14 = 14,3% Iskorištene brejk-lopte1 od 3 = 33,3% 97 od 144 = 67,4% Izlasci na mrežu111 od 155 = 71,6% 478 Ukupno osvojenih poena50292 Osvojeni gemovi 91113 Asovi 103230 km/h Najbrži servis 206 km/h198 km/h Prosječna brzina prvog servisa 190 km/h180 km/h Prosječna brzina drugog servisa 163 km/h Ukupan zbir poena uključuje protivnikove dvostruke servis-greške. One su uračunate i u broj neprisiljenih grešaka.

 Reference 

 Vanjski linkovi 

 Statistika meča na wimbledon.org

Kategorija:Wimbledon
Kategorija:Teniski mečevi